Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2019/C 232/12)

To obvestilo je objavljeno v skladu s petim odstavkom člena 17 Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Penedès“

Referenčna številka: PDO-ES-A1551-AM04

Datum obvestila: 17.1.2019

OPIS ODOBRENIH SPREMEMB IN RAZLOGI ZANJE

1. Spremembe glede vsebnosti alkohola

Opis in razlogi

OPIS

Za bela vina, vina rosé in rdeča vina je bila odpravljena zgornja meja deleža dejanskega alkohola, spodnja meja pa znižana. V skladu s tem je treba spremeniti oddelek 2.1.1 specifikacije proizvoda in oddelek 2.4 enotnega dokumenta.

RAZLOG(I)

Te spremembe spodnje in zgornje meje deleža dejanskega alkohola temeljijo na prilagajanju vin z območja Penedès DO podnebnim spremembam. Namen je zagotoviti značilnosti in tipične lastnosti vin, pridelanih na območju Penedès DO.

2. Popravek za vina, pridelana po metodi „dulce de frío“ (ledeno vino)

Opis in razlogi

OPIS

V prejšnji različici specifikacije so bila vina, pridelana po metodi „dulce de frío“ (ledeno vino), napačno vključena v oddelek o likerskih vinih.

Ker je bila dodana sorta viognier, se lahko ta uporabi tudi za vina te vrste.

V skladu s tem je treba spremeniti oddelek 2.1.1 specifikacije proizvoda in oddelek 2.4 enotnega dokumenta.

RAZLOG(I)

Ker delež dejanskega alkohola teh vin znaša najmanj 9,5 vol. %, to niso likerska vina, zato so bila prerazvrščena v drug oddelek.

Sorta viognier je bila dodana pri prejšnji spremembi, zato jo je zdaj treba kot sorto dodati pri metodi „dulce de frío“ (ledeno vino).

3. Spremembe za kakovostno peneče vino

Opis in razlogi

OPIS

— Pojasniti potrošnikom, da so kakovostna peneča vina z območja Penedès DO 100-odstotni ekološki proizvodi.

— Podaljšati obdobje pridelave in staranja kakovostnih penečih vin z 12 na vsaj 15 mesecev.

Pri pridelavi ekoloških kakovostnih penečih vin je trenutno boljše, da se pri postopku vrenja v steklenicah uporabi sladkor, pridobljen iz samega ekološkega grozdja, tj. sladkor iz cuvéeja ali grozdnega mošta, saj tako ni treba dodati nobenega eksogenega ekološkega sladkorja.

— Omejiti sorte, ki se lahko uporabijo pri pridelavi kakovostnih penečih vin, na najustreznejše.

— Parametri za peneča vina so bili prilagojeni (zgornja meja deleža dejanskega alkohola je bila odpravljena, vsebnost skupnih kislin omejena na 5 g/l in odpravljena so bila pravila o suhem ekstraktu, pepelu ali pH).

V skladu s tem je treba spremeniti oddelek 2.1.2 specifikacije proizvoda in oddelek 2.4 enotnega dokumenta.

RAZLOG(I)

— Doseči napredek pri uveljavljanju trajnostnih postopkov ekološkega gojenja.

— Zagotoviti lizo kvasovk pri drugem postopku vrenja s podaljšanjem obdobja staranja.

— Najustreznejše sorte za pridelavo kakovostnih penečih vin so izbrane med odobrenimi sortami.

— Analitski parametri se spremenijo tako, da se pridelava prilagodi višjim temperaturam podnebja. Za vse odpravljene parametre se uporabljajo pogoji veljavne zakonodaje.

4. Popravek za vino iz prezrelega grozdja

Opis in razlogi

OPIS

Vina iz prezrelega grozdja so bila odstranjena iz oddelka likerskih vin. V skladu s tem je treba spremeniti oddelek 2.1.2 specifikacije proizvoda in oddelek 2.4 enotnega dokumenta.

RAZLOG(I)

V prejšnji različici specifikacije proizvoda so bila vina iz prezrelega grozdja vključena v oddelek o likerskih vinih. Ker se ta štejejo za ločeno kategorijo vin, je bila ta napaka popravljena.

5. Spremembe zgornje meje vsebnosti hlapnih kislin pri nekaterih vinih

Opis in razlogi

OPIS

Vina, pridelana po določenih metodah (v sodu barik, iz prezrelega grozdja, po metodi ledenega vina), imajo lahko višje zgornje meje vsebnosti hlapnih kislin. V skladu s tem je treba spremeniti oddelek 2.1.6 specifikacije proizvoda in oddelek 2.4 enotnega dokumenta.

Razlogi

Pri vinih, ki vrejo in/ali se starajo v lesenih sodih barik, lahko vsebnost hlapnih kislin presega 0,7 g/l, zato imajo enak status kot vina, starana več kot eno leto. Kadar vrenje poteka v sodu barik, se lahko namreč v vino sprostijo znatne količine ocetne kisline. To je razlog za zvišanje zgornje meje vsebnosti hlapnih kislin za te vrste vina.

Pri likerskih vinih in vinih, pridelanih po metodi ledenega vina, lahko vsebnost hlapnih kislin preseže 1,2 g/l vinske kisline, ne sme pa biti večja od 2 g/l. Pri sladkih vinih, pridelanih po metodi ledenega vina, so visoke ravni vsebnosti hlapnih kislin verjetnejše zaradi postopka pridelave vina, ki vključuje dejavnike, kot so visoka koncentracija sladkorjev iz grozdja, presnova kvasovk in dolga obdobja vrenja, ki spodbujajo povečanje vsebnosti hlapnih kislin.

6. Spremembe glede gostote sajenja in namakanja

Opis in razlogi

OPIS

Zgornja in spodnja meja gostote sajenja sta bili odpravljeni. Namakanje je omejeno v skladu z oddelki specifikacije proizvoda v zvezi s pridelkom in kakovostjo grozdja. V skladu s tem je treba spremeniti oddelek 3.1 specifikacije proizvoda in oddelek 2.5.1 enotnega dokumenta.

RAZLOG(I)

Zaradi podnebnih sprememb in novih tehnik pridelave je treba sajenje prilagoditi drugačnim gostotam, kot se uporabljajo zdaj. Za zagotovitev posebnih lastnosti vin Penedès bo treba uporabiti drugačne vzorce sajenja.

Kar zadeva namakanje, bodo nove razmere, ki so posledica podnebnih sprememb, vključevale daljša obdobja še hujše suše. Možnost namakanja je dovoljena, če so izpolnjeni pogoji iz te specifikacije proizvoda. Če ti pogoji niso izpolnjeni, se lahko namakanje na parcelah, kjer se je izvajalo, prepove.

7. Spremembe glede pridelka

Opis in razlogi

OPIS

Pridelek grozdja, namenjenega za kakovostna peneča vina in za pridelavo vina te vrste, je enak kot za bele sorte. V skladu s tem je treba spremeniti oddelka 5.1 in 5.2 specifikacije proizvoda ter oddelek 2.5.2 enotnega dokumenta.

RAZLOG(I)

Spremenjen je bil oddelek o pridelku sort za pridelavo kakovostnih penečih vin. Predlagani pridelek je 12 000 kg na hektar, ker morajo imeti kakovostna peneča vina nižjo vsebnost alkohola kot mirna vina, tj. približno 10 vol. % ali 10,5 vol. %. Zato mora biti pridelek glede na podnebje večji, da bi se preprečila visoka vsebnost alkohola.

8. Dodane sorte

Opis in razlogi

OPIS

Bela sorta sumoll in viognier sta bili dodani kot beli sorti, petit verdot in rosé xarello pa kot rdeči sorti. V skladu s tem je treba spremeniti oddelek 6 specifikacije proizvoda. Sprememba ne vpliva na enotni dokument.

Razlogi:

Rosé xarello je bil dodan kot sorta, ker je avtohtona sorta, ki se tradicionalno goji v regiji Penedès.

Bela sorta sumoi je tradicionalno gojena sorta v regiji Penedès, viognier in petit verdot pa sta sorti, ki sta se prilagodili ozemlju in podnebju regije Penedès ter ki se uporabljata za pridelavo prestižnih vin.

9. Nekatere izboljšave v zvezi s preskušanjem vin

Opis in razlogi

OPIS

Seznam laboratorijev, v katerih se vina lahko preskušajo, je bil razširjen. Preskušanje se izvede, ko je vino pripravljeno, in sicer takoj pred polnjenjem ali po njem. V skladu s tem je treba spremeniti oddelek 8.2 specifikacije proizvoda. To ne vpliva na enotni dokument.

RAZLOG(I)

Z vključitvijo dodatnega odobrenega laboratorija se zagotovi svobodna konkurenca.

Namen je, da se preverjanja kakovosti vin z območja Penedès DO na podlagi kvalifikacijskega postopka opravijo čim bliže datumu, na katerega so vina dana na trg.

10. Spremembe glede vrste dovoljenih zamaškov

Opis in razlogi

OPIS

Pravila o vrsti dovoljenih zamaškov so manj stroga, vendar je plutovina še vedno prednostna izbira. V skladu s tem je treba spremeniti oddelek 8.4 specifikacije proizvoda. Sprememba ne vpliva na enotni dokument.

RAZLOG(I)

Ta sprememba s prilagoditvijo in posodobitvijo materialov, ki se lahko uporabljajo za zamaške, zagotavlja kakovost vin z območja Penedès DO.

11. Spremembe in izboljšave oddelka z besedilom v zvezi s staranjem

Opis in razlogi

OPIS

Oddelek 2.3 specifikacije proizvoda je bil spremenjen v oddelek 8.6, njegov obseg pa razširjen, tako da se za kakovostna peneča vina določa najmanj 15 mesecev staranja ter možnost navedbe števila let med vrenjem v steklenici in degoržiranjem, če to obdobje traja več kot tri leta.

To ne vpliva na enotni dokument.

RAZLOG(I)

Število mesecev se spremeni na 15, saj je za lizo kvasovk potrebno najmanj toliko časa. Informacije za potrošnike se dopolnijo, tako da se doda število let postopka staranja.

V ta oddelek je bil vključen tudi oddelek 2.2 prejšnje specifikacije proizvoda iz leta 2014, ker se nanaša na navedbe na proizvodu in na to, kako ga je treba predstaviti.

12. Nove zahteve glede označevanja

Opis in razlogi

OPIS

Ime ZOP je treba vključiti v isto vidno polje kot blagovno znamko.

Če so navedene tri sorte, se najnižja raven vsebnosti zmanjša s 15 % na 5 %.

Na kakovostnih penečih vinih je obvezna navedba letnika in datuma degoržiranja.

V skladu s tem sta bila spremenjena oddelek 8.7 specifikacije proizvoda in oddelek 2.9 enotnega dokumenta.

RAZLOG(I)

S to spremembo se bo zagotovila večja prepoznavnost besede „Penedès“, potrošniki pa bodo hitro prepoznali proizvod.

Pri vinih, pridelanih iz treh sort, mora vsebnost sorte, katere količina je najmanjša, znašati vsaj 5 %, da bi se zagotovile tipične sorte vin.

Kar zadeva kakovostna peneča vina, sta letnik in datum degoržiranja pomembni informaciji za potrošnike.

13. Sprememba naslova inšpekcijskega organa

Opis in razlogi

OPIS

Naslov inšpekcijskega organa je bil spremenjen. Ta sprememba vpliva na oddelek 9.1 specifikacije proizvoda, ne vpliva pa na enotni dokument.

RAZLOG(I)

Ker se je organ, odgovoren za potrditev proizvoda z območja Penedès DO, preselil, je bila sprejeta odločitev, da se novi naslov vključi v to vlogo za spremembo specifikacije proizvoda.

14. Sorta xarello dodana kot primerna za pridelavo vina po metodi „dulce de frío“ (ledeno vino)

Opis in razlogi

OPIS

Sorta xarello je bila dodana kot primerna za pridelavo po metodi „dulce de frío“ (ledeno vino). To vpliva na oddelek 2.1.1 specifikacije proizvoda, enotni dokument pa se ne spremeni.

RAZLOG(I)

Xarel je avtohtona sorta regije Penedès. Zelo je odporna in na tem območju zelo dobro zori. Glede na delež potencialnega alkohola sorte ta sorta, ko dozori, zlahka doseže 240 gramov sladkorja na liter mošta in je dovolj aromatična za pridelavo sladkega ledenega vina. To potrjujejo poskusi, izvedeni v zadnjih petih letih.

15. Pridelava kakovostnih penečih vin iz vin, ki izpolnjujejo pogoje, in vin, za katera bi se lahko štelo, da izpolnjujejo pogoje

Opis in razlogi

OPIS

Za pridelavo kakovostnih penečih vin z območja Penedès DO se trenutno zahteva, da inšpekcijski organ za območje Penedès DO opravi preverjanje kakovosti cuvéeja. Predlaga se, da se to preverjanje kakovosti opravi ob dajanju na trg, kot je navedeno v oddelku 8.2 specifikacije proizvoda. Vključitev možnosti, da se pri vinih, za katera bi se lahko štelo, da izpolnjujejo pogoje, opravi postopek vrenja v steklenici, pomeni, da mora proizvajalec izvesti organoleptična in analitska preverjanja kakovosti.

Ta sprememba vpliva na oddelek 2.1.2 specifikacije proizvoda, ne vpliva pa na enotni dokument.

RAZLOG(I)

Zagotavljanje preverjanj skladnosti s specifikacijo proizvoda je zadostno.

16. Pridelava kakovostnih penečih vin po stari metodi

Opis in razlogi

OPIS

Dodana je bila še ena metoda pridelave kakovostnih penečih vin. Ta sprememba vpliva na oddelek 2.1.2 specifikacije proizvoda, ne vpliva pa na enotni dokument.

RAZLOG(I)

Kakovostna peneča vina z območja Penedès DO se trenutno pridelujejo po tradicionalni metodi, pri čemer se sladkor in kvasovke dodajo za namen vrenja v steklenici po opravljenem prvem vrenju cuvéeja.

Predlaga se, da se pri tem drugem vrenju ali vrenju v steklenici razen sladkorja mošta ali cuvéeja ne doda noben drug sladkor in da se za vrenje v steklenici uporabi del preostalega sladkorja iz prvega vrenja (približno 23 g/liter). V tem primeru se prav tako uporabljajo vsi pogoji in značilnosti, ki se uporabljajo pri tradicionalni metodi.

Kakovostna peneča vina, pridelana pod oznako Penedès DO, imajo naslednji značilnosti: vina morajo biti ekološka, zrelo grozdje pa ima zaradi podnebnih sprememb večjo vsebnost alkohola, zato bo vsebnost sladkorja v moštu dovolj velika za uporabo te metode.

17. Lastništvo vinogradov in pridelava cuvéeja v vinarnah, kjer se pridelujejo kakovostna peneča vina

Opis in razlogi

OPIS

S to spremembo se dodajo pogoji, ki jih morajo izpolnjevati vinarne, v katerih se pridelujejo kakovostna peneča vina. Ta sprememba vpliva na oddelek 2.1.2 specifikacije proizvoda, ne vpliva pa na enotni dokument.

RAZLOG(I)

Namen teh pogojev, ki morajo biti izpolnjeni pri pridelavi kakovostnih penečih vin, je zagotoviti sledljivost teh vin od dne, ko zapustijo vinograd, do dne, ko so dana na trg. Vinarne v regiji Penedès, v katerih se pridelujejo kakovostna peneča vina z oznako Penedès DO, izpolnjujejo te pogoje. Kakovost penečih vin je neločljivo povezana z vinogradi, v katerih se grozdje goji, zato je ta povezava med vinogradi in postopkom pridelave cuvéeja ter tudi postopkom staranja kakovostnih penečih vin nujna.

18. Pridelava biser vina iz vin, ki izpolnjujejo pogoje, in vin, za katera bi se lahko štelo, da izpolnjujejo pogoje

Opis in razlogi

OPIS

Za pridelavo biser vin z oznako Penedès DO se trenutno zahteva, da inšpekcijski organ za območje Penedès DO opravi preverjanje kakovosti cuvéeja. Predlaga se, da se to preverjanje kakovosti opravi ob dajanju na trg, kot je navedeno v oddelku 8.2 specifikacije proizvoda. Vključitev te možnosti, da se mehurčki proizvajajo z vini, za katera bi se lahko štelo, da izpolnjujejo pogoje, pomeni, da mora proizvajalec izvesti organoleptična in analitska preverjanja kakovosti.

Ta sprememba vpliva na oddelek 2.1.3 specifikacije proizvoda, ne vpliva pa na enotni dokument.

RAZLOG(I)

Zagotavljanje preverjanj skladnosti s specifikacijo proizvoda je zadostno.

19. Povečanje najvišje vsebnosti hlapnih kislin za vina leta

Opis in razlogi

OPIS

Zvišala se je zgornja meja vsebnosti hlapnih kislin za bela vina in vina rosé.

Ta sprememba vpliva na oddelek 2.1.6 specifikacije proizvoda in oddelek 2.4 enotnega dokumenta.

RAZLOG(I)

Zaradi težnje po pridelavi vin z območja Penedès DO z manjšo vsebnostjo SO2 je pri nekaterih vinih presežena trenutna mejna vrednost 0,5 g/l, ne da bi to negativno vplivalo na njihov okus.

20. Prilagoditve glede organoleptičnih lastnosti vin

Opis in razlogi

OPIS

V tabelo, ki prikazuje organoleptične lastnosti vin z območja Penedès DO, je bilo dodano besedilo „aromatične note po staranju, če je ustrezno“.

Pri biser vinih je bilo dodano besedilo „bledo rožnata“.

Ta sprememba vpliva na oddelek 2.2 specifikacije proizvoda in oddelek 2.4 enotnega dokumenta.

RAZLOG(I)

Razlog za prvo spremembo je, da postopka vrenja in staranja belih vin zdaj potekata v lesenih sodih barik.

Razlog za drugo spremembo pa je, da se pri biser vinih uporabljajo rdeče sorte za pridelavo biser vin rosé.

21. Dodane nove sorte

Opis in razlogi

OPIS

Dodani sta bili sorti forcada (bela) in moneu (rdeča).

Ta sprememba vpliva na oddelek 6 specifikacije proizvoda, ne vpliva pa na enotni dokument, ker sta sorti dodani kot sekundarni sorti. Vendar pa ju kot sekundarni sorti ni bilo mogoče vključiti v aplikacijo eAmbrosia (v okviru dokumenta „Otras Informaciones“ (Druge informacije)), saj sta bili v Španiji šele pred kratkim odobreni in zato še nista bili vključeni na seznam sort, ki so na voljo v aplikaciji (za „izbor s klikom“).

RAZLOG(I)

Gre za stari sorti, ki sta se začeli ponovno gojiti. V preteklih letih so bili v zvezi z njima izvedeni poskusi z zelo pozitivnimi rezultati za vina.

22. Postopki gojenja novih sort

Opis in razlogi

OPIS

Dodan je bil stavek, ki navaja, da je treba za sorti forcada in moneu uporabljati kotlasto ali nizko kotlasto gojitveno obliko ter da mora biti pridelava ekološka.

Ta sprememba vpliva na oddelek 3.1 specifikacije proizvoda in oddelek 2.5.1 enotnega dokumenta.

RAZLOG(I)

Opravljeni poskusi so pokazali, da je glede na to, da gre za stari sorti, to najboljši način gojenja in da zagotavlja najboljše rezultate.

23. Pogoji trganja novih sort

Opis in razlogi

OPIS

Dodan je bil stavek, ki navaja, da je treba sorti forcada in moneu trgati ročno.

Ta sprememba vpliva na oddelek 3.2 specifikacije proizvoda in oddelek 2.5.1 enotnega dokumenta.

RAZLOG(I)

Opravljeni poskusi so pokazali, da je glede na to, da gre za stari sorti, to najboljši način trganja in da zagotavlja najboljše rezultate.

24. Spremembe glede pridelka

Opis in razlogi

OPIS

Dodano je bilo, da največji pridelek sort forcada in moneu lahko znaša 53,28 hl/ha oziroma 53,55 hl/ha.

Tudi največji pridelek za bele sorte se je povečal na 79,92 hl/ha.

Ta sprememba vpliva na oddelek 5.1 specifikacije proizvoda in oddelek 2.5.2 enotnega dokumenta.

RAZLOG(I)

Opravljeni poskusi so pokazali, da je glede na to, da gre za stari sorti, to najboljši način in da zagotavlja najboljše rezultate.

Povečanje za bele sorte je posledica povečanja donosa ekstrakcije, opisanega spodaj.

25. Povečanje donosa ekstrakcije

Opis in razlogi

OPIS

Največja količina belega vina, ki se lahko pridobi na 100 kg grozdja, je bila s 66 litrov vina spremenjena na 66,6 litra vina na 100 kg grozdja.

Ta sprememba vpliva na oddelek 5.2 specifikacije proizvoda in oddelek 2.5.1 enotnega dokumenta.

RAZLOG(I)

V tem primeru je bila ekstrakcija spremenjena v skladu s kakovostjo vin, pridobljenih s to ekstrakcijo.

26. Spremembe oddelkov o staranju

Opis in razlogi

OPIS

Izraza „barrica“ (barik) in „roble“ (hrast) sta se ločila. To pomeni, da se lahko beseda „barrica“ (barik) uporabi v povezavi s katerim koli lesom, beseda „roble“ (hrast) pa, če so sodi narejeni iz hrastovega lesa.

Ta sprememba vpliva na oddelek 8.6 specifikacije proizvoda, ne vpliva pa na enotni dokument.

RAZLOG(I)

Prilagoditev veljavni evropski zakonodaji.

ENOTNI DOKUMENT

1. Ime proizvoda

Penedès (es)

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

3. Likersko vino

5. Kakovostno peneče vino

8. Biser vino

16. Vino iz prezrelega grozdja

4. Opis vin

VINO – belo vino in vino rosé

Belo vino:

VIDEZ

Od blede do temno rumene barve. Vino ni videti motno, ampak čisto in svetlo. Vino, pridelano po metodi „dulce de frío“ (ledeno vino): jantarne, zlate, rdeče in pražene barve.

AROMA

Primarne arome belega vina, tropskega sadja. Če se je vino hranilo v sodu barik, ima aromo zrelega sadja in terciarne arome.

Vina, pridelana po metodi „dulce de frío“ (ledeno vino), imajo aromo kandiranega sadja, ki je značilna izključno za to sorto. Aromatične note po staranju in obdobju hranjenja v sodu barik. Brez neprijetnih vonjav ali napak.

OKUS

Saden. Rahlo kiselkast; blag in svež; aromatične note po staranju, če je primerno. Brez napak.

Rosé:

VIDEZ

Od bledo rdeče do češnjevo rdeče barve. Vino ni videti motno, ampak čisto in svetlo.

AROMA

Sadna aroma, po rdečem sadju. Brez neprijetnih vonjav ali napak.

OKUS

Saden, nekoliko kiselkast, blag in svež. Brez napak.

* Pri omejitvah, ki niso bile določene, je treba upoštevati veljavno zakonodajo.

* Vino, pridelano po metodi „dulce de frío“ (ledeno vino), ima delež dejanskega alkohola 9,5 vol. % in vsebnost reducirajočih sladkorjev 70–150 g/l.

* Pri vinih, staranih ali pridelanih v sodih barik, vsebnost hlapnih kislin ne sme presegati 20 mEq/l. Pri vinih, pridelanih po metodi „dulce de frío“ (ledeno vino), pa ne sme presegati 33,33 mEq/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja skupna vsebnost kislin v miliekvivalentih na liter Najvišja vsebnost hlapnih kislin (v miliekvivalentih na liter) 11,67 Najvišja vsebnost skupnega žveplovega dioksida (v miligramih na liter)

VINO – rdeče vino

VIDEZ

Mlada vina so temno rdeče barve. Starana vina so pražene rdeče barve. Vino ni videti motno, ampak čisto in svetlo.

AROMA

Aroma rdečega sadja. Brez neprijetnih vonjav ali napak.

OKUS

Saden, rahlo kiselkast, blag; aromatične note po staranju, če je primerno. Brez napak.

* Pri omejitvah, ki niso bile določene, je treba upoštevati veljavno zakonodajo.

* Pri vinih, staranih ali pridelanih v sodih barik, vsebnost hlapnih kislin ne sme presegati 20 mEq/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja skupna vsebnost kislin v miliekvivalentih na liter Najvišja vsebnost hlapnih kislin (v miliekvivalentih na liter) 11,67 Najvišja vsebnost skupnega žveplovega dioksida (v miligramih na liter)

LIKERSKO VINO

VIDEZ

Rumene, jantarne, zlate, rdeče in pražene barve. Vino ni videti motno, ampak čisto in svetlo.

AROMA

Aroma kandiranega sadja, značilna za sorto. Aromatične note po staranju, če je vino vrelo v sodih barik. Brez neprijetnih vonjav ali napak.

* Pri omejitvah, ki niso bile določene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 15 Najnižja skupna vsebnost kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

KAKOVOSTNO PENEČE VINO

VIDEZ

Od rumene do bledo rdeče barve, pri čemer ni jantarne ali češnjevo rdeče barve. Stalno penjenje, vendar ne zelo intenzivno. Vino ni videti motno, ampak čisto in svetlo.

AROMA

Primarne arome belega vina, tropskega sadja. Brez neprijetnih vonjav ali napak.

OKUS

Saden, rahlo kiselkast, blag; aromatične note po staranju, če je primerno. Brez napak.

* Pri omejitvah, ki niso bile določene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja skupna vsebnost kislin 5 gramov na liter, izraženo kot vinska kislina Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter) 185

BISER VINO

VIDEZ

Bledo rumena ali bledo rožnata, stalno penjenje, vendar ne zelo intenzivno. Vino ni videti motno, ampak čisto in svetlo.

AROMA

Primarne arome belega vina, tropskega sadja. Brez neprijetnih vonjav ali napak.

OKUS

Saden, rahlo kiselkast, blag; aromatične note po staranju, če je primerno. Brez napak.

* Pri omejitvah, ki niso bile določene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 9,5 Najnižja skupna vsebnost kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

VINO IZ PREZRELEGA GROZDJA

VIDEZ

Rumene, jantarne, zlate, rdeče in pražene barve. Vino ni videti motno, ampak čisto in svetlo.

AROMA

Arome zrelega in kandiranega sadja, značilne za sorto. Brez neprijetnih vonjav ali napak.

OKUS

Saden, rahlo kiselkast, prijetno oljnat občutek in brez napak.

* Pri omejitvah, ki niso bile določene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja skupna vsebnost kislin v miliekvivalentih na liter Najvišja vsebnost hlapnih kislin (v miliekvivalentih na liter) 33,33 Najvišja vsebnost skupnega žveplovega dioksida (v miligramih na liter)

5. Enološki postopki

(a) Osnovni enološki postopki

Postopki gojenja

Namakanje se lahko izvaja le zaradi izboljšanja kakovosti grozdja, kadar oskrba parcel z vodo in ekološke razmere vinske trte ne omogočajo doseganja največje možne kakovosti, kar pomeni, da je treba zagotoviti skladnost pridelave in pridelka z določbami te specifikacije. Če organ upravljanja območja DO meni, da ta postopek negativno vpliva na kakovost ali bi lahko pomenil kršenje pravil, ga lahko na določeni parceli prepove.

Vinogradniške parcele se lahko z vidika oskrbe z vodo ponovno uravnovesijo glede na vlažnost tal in okoljske razmere vinske trte.

Potem ko grozdje dozori, namakanje v nobenem primeru ni dovoljeno.

Če je vinska trta na novo zasajena po 1. avgustu 2019, se za sorti forcada in moneu lahko uporablja le tradicionalna kotlasta ali nizka kotlasta gojitvena oblika. Vse nasade sort forcada in moneu mora potrditi Consell Català de la Producció Agrària Ecològica (katalonski odbor za ekološko kmetijstvo) ali drug organ, ustrezno pooblaščen za potrjevanje ekoloških proizvodov.

Trganje grozdja sort forcada in moneu mora potekati ročno.

Posebni enološki postopki

Donos ekstrakcije ne sme presegati 66,6 litra vina za bele sorte in 70 litrov vina za rdeče sorte na vsakih 100 kg potrganega grozdja.

(b) Največji donosi

Bele sorte in kakovostno peneče vino

12 000 kilogramov grozdja na hektar

Bele sorte in kakovostno peneče vino

79,92 hektolitra na hektar

Rdeče sorte

9 000 kilogramov grozdja na hektar

Rdeče sorte

63 hektolitrov na hektar

Sorta forcada

8 000 kilogramov grozdja na hektar

Sorta forcada

53,28 hektolitra na hektar

Sorta Moneu

7 650 kilogramov grozdja na hektar

Sorta Moneu

53,55 hektolitra na hektar

6. Razmejeno geografsko območje

Območje pridelave, ki zajema naslednje občine provinc Barcelona in Tarragona:

Abrera (1)

Aiguamúrcia (2)

Albinyana (2)

L’Arboç (2)

Avinyonet del Penedès (1)

Banyeres del Penedès (2)

Begues (1)

Bellvei (2)

La Bisbal del Penedès (2)

Bonastre (2)

Les Cabanyes (1)

Calafell (2)

Canyelles (1)

Cabrera d’Igualada (1)

Castellet i la Gornal (1)

Castellví de la Marca (1)

Castellví de Rosanes (1)

Cervelló (1)

Corbera de Llobregat (1)

Cubelles (1)

Cunit (2)

Font-rubí (1)

Gelida (1)

La Granada (1)

Els Hostalets de Pierola (1)

La Llacuna (1)

Llorenç del Penedès (2)

Martorell (1)

Masquefa (1)

Mediona (1)

Montmell (2)

Olèrdola (1)

Olesa de Bonesvalls (1)

Olivella (1)

Pacs del Penedès (1)

Piera (1)

El Pla del Penedès (1)

Pontons (1)

Puigdàlber (1)

Sant Cugat Sesgarrigues (1)

Sant Esteve Sesrovires (1)

Sant Jaume dels Domenys (2)

Sant Llorenç d’Hortons (1)

Sant Martí Sarroca (1)

Sant Pere de Ribes (1)

Sant Pere de Riudebitlles (1)

Sant Quintí de Mediona (1)

Sant Sadurní d’Anoia (1)

Santa Fe del Penedès (1)

Santa Margarida i els Monjos (1)

Santa Maria de Miralles (1)

Santa Oliva (2)

Sitges (1)

Subirats (1)

Torrelavit (1)

Torrelles de Foix (1)

Vallirana (1)

El Vendrell (2)

Vilafranca del Penedès (1)

Vilanova i la Geltrú (1)

Vilobí del Penedès (1)

(1) Barcelona Province

(2) Tarragona Province

7. Glavne sorte vinske trte

PARELLADA – MONTONEC

XARELLO – CARTOIXA

MERLOT

MACABEO – VIURA

8. Opis povezav

VINO

Bela vina Penedès so znana po svežem, kiselkastem, sadnem okusu, ki izhaja iz vrste tal in edinstvenega podnebja. Človeški dejavnik ljudi, ki delajo z vinsko trto, pomeni, da na drugih območjih ni mogoče iz enakih sort pridelati enakih vin. Sorte belega grozdja Penedès lahko le v regiji Penedès dosežejo optimalno zorenje, potrebno za pridelavo teh vin. Kombinacija prsti, podnebja in enoloških postopkov je prisotna le v regiji Penedès.

Vina rosé iz regije Penedès so priznana zaradi barve, arome in sadnega okusa, ki so zaradi tal in podnebja značilni le za sorte, uporabljene pri pridelavi teh vin. Edinstvene značilnosti vin rosé iz regije Penedès izhajajo iz vložka delavcev v vinogradih in vinarnah.

Rdeča vina iz regije Penedès imajo značilno strukturo in polno telo, antociane, blage tanine in zlasti močno aromo ter obstojen okus in pookus. Zaradi kombinacije podnebja in tal v regiji Penedès dobro zorenje, ki izhaja tudi iz temperaturne razlike med nočjo in dnevom v juliju in avgustu, pomeni, da ima rdeče grozdje, ki dozori v regiji Penedès, veliko antocianov in taninov ter bogato aromo rdečega sadja.

KAKOVOSTNO PENEČE VINO

Kakovostna peneča vina z ZOP Penedès so edinstvena in se zelo razlikujejo od kakovostnih penečih vin, pridelanih na drugih območjih. Razlika delno izhaja iz sort, predvsem pa iz podnebja, sonca in načinov pridelave, uporabljenih pri prvem in drugem vrenju. Teh penečih vin ni mogoče pridelati na drugih območjih.

BISER VINO

Pridelava biser vin je v regiji Penedès tradicionalna. Ta vina so zelo dobro prilagojena sortam iz regije Penedès ter podnebju in tlom na tem območju.

LIKERSKO VINO

Zaradi podnebja v regiji Penedès ter vrste tal in sort se lahko mošt iz zrelega grozdja uporabi za pridelavo likerskih vin in vin iz prezrelega grozdja. Zaradi staranja, značilnega za način pridelave, in podnebnih razmer v vinogradu je mogoče pridelati sladka, blaga, starana vina, ki ohranijo okus po zrelem sadju in arome, značilne za postopek staranja.

VINO IZ PREZRELEGA GROZDJA

Podnebje v regiji Penedès ter vrsta tal in sorte človeku omogočajo gojenje prezrelega grozdja, iz katerega so pridelana edinstvena vina z izjemnimi značilnostmi.

9. Bistveni dodatni pogoji (pakiranje, označevanje, ostale zahteve)

Pravni okvir:

v nacionalni zakonodaji.

Vrsta dodatnega pogoja:

pakiranje na razmejenem geografskem območju.

Opis pogoja

Proizvod je treba pakirati izključno na območju pridelave vin z ZOP Penedès. Vin, pridelanih v velikih količinah, namreč ni mogoče prevažati na dolge razdalje, hkrati pa zagotoviti, da bodo vina z ZOP ohranila svojo izjemno kakovost in značilnosti. Po polnjenju vina ohranijo svoje značilnosti in kakovost, ki jih potrošniki lahko cenijo. Zato je treba polnjenje opraviti pod pravimi pogoji.

Pravni okvir:

v nacionalni zakonodaji.

Vrsta dodatnega pogoja:

dodatne določbe v zvezi z označevanjem

Opis pogoja

Velikost črk v imenu „Penedès“ mora biti med 3 mm (najmanj) in 7 mm (največ). Besedna zveza „Denominación de Origen“ (označba porekla) mora biti pol manjša.

Na splošno, kadar je obvezno besedilo na zadnji strani steklenice (na t. i. sekundarni etiketi), vključno z besedno zvezo „PENEDÈS Denominación de Origen“ (označba porekla PENEDÈS), mora glavna etiketa z blagovno znamko prikazovati besedo „PENEDÈS“ z velikostjo črk med 3 mm in 7 mm.

Če je obvezno besedilo na etiketi navedeno skupaj z blagovno znamko in besedno zvezo „PENEDÈS Denominación de Origen“ (označba porekla PENEDÈS), besede „Penedès“ ni treba vključiti tudi na sekundarno etiketo.

Etikete morajo prikazovati tudi letnik grozdja, uporabljenega pri izdelavi kakovostnih penečih vin, za katera se uporablja ta označba porekla. Prikazovati morajo tudi datum degoržiranja kakovostnih penečih vin, za katera se uporablja ta označba porekla.

Povezava na specifikacijo proizvoda

https://bit.ly/2v3x3J7

(1) Delegirana uredba Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo (UL L 9, 11.1.2019, str. 2).